OzLabs/hebrew-wiki-articles huggingface dataset:
יחסי אסוואטיני – הממלכה המאוחדת

השר הזוטר לענייני אפריקה מארק סימונדס (מימין) נפגש בלונדון עם סגן ראש הממשלה הסוואזי [[ת'מבה נ. מסוקו, 2013]]
יחסי אסוואטיני–הממלכה המאוחדת הם יחסי החוץ בין אסוואטיני לבין הממלכה המאוחדת.

== סקירה כללית ==
=== התקופה הקולוניאלית ===
מתיישבים לבנים החלו להתיישב בארץ הסוואזי בתקופת מלכותו של מסוואטי, לאחר שזה פנה אל השלטונות הבריטיים במושבת הכף בבקשת סיוע נגד פשיטות בני הזולו. לאחר מותו של מסוואטי הגיעו בני הסוואזי להסכמים עם השלטונות הבריטיים במושבת הכף ועם השלטונות הבוריים ברפובליקה הדרום-אפריקאית בנוגע לשלטונם העצמי, מנהל שטחיהם וביטחונם. טרנסוואל אחזה רשמית בריבונות על שטחי הסוואזי מ-1894 ועד תבוסתה הסופית במלחמת הבורים ב-1902, אז עברה האחריות לידי הבריטים, ואסוואטיני הייתה לפרוטקטורט בריטי לאומי.

בשנת 1921 הוקם באסוואטיני הגוף המחוקק הראשון – מועצה מייעצת של אירופאים נבחרים, הכפופה לנציב הבריטי העליון. ב-1944 קבע הנציב הבריטי שלמועצה זו אין מעמד רשמי בכל הנוגע לקבלת החלטות עבור בני עם הסוואזי, והכיר במלך המקומי כסמכות מחוקקת. בתחילת ימי השלטון הבריטי סברו הבריטים שאסוואטיני תוכלל בסופו של דבר בתוך דרום אפריקה. לאחר עליית משטר האפרטהייד בדרום אפריקה, והתנתקותה בעקבות כך של המדינה מחבר העמים הבריטי, שינו הבריטים את תוכניותיהם לגבי אסוואטיני, ובלונדון התקבלה החלטה להכין את הארץ לקראת עצמאות. בעקבות תוכניות אלה התעצמה, במהלך שנות ה-60, הפעילות הפוליטית באסוואטיני והוקמו מפלגות אחדות. בשנת 1964 התקיימו הבחירות הראשונות בהן התמודדה תנועת INM שדגלה בשימור הערכים המסורתיים של בני הסוואזי מול 4 מפלגות אחרות, ברובן רדיקליות יותר, וזכתה בכל 24 המושבים במועצה.

=== שלטון עצמאי ===
לאחר שגיבשה את בסיסה הפוליטי, שילבה INM ברעיונותיה רבות מדרישותיהן של המפלגות הרדיקליות יותר, ובראש ובראשונה הדרישה לעצמאות מיידית. ב-1966 הסכימה ועדה בריטית על הקמת מונרכיה חוקתית עם שלטון עצמי, לאחר בחירות לפרלמנט שנקבעו ל-1967. ב-6 בספטמבר 1968 קיבלה אסוואטיני את עצמאותה על בסיס החוקה החדשה, וזמן קצר לאחר מכן כוננו שתי המדינות יחסים דיפלומטיים.

החל משנת 2010 נערכים הפגנות מדי שבוע מחוץ לבנין הנציבות העליונה של אסוואטיני בלונדון, במחאה נגד שלטונו של המלך מסוואטי השלישי.

== נציגויות דיפלומטיות ==
* בריטניה מחזיקה באסוואטיני נציבות עליונה במבבנה.
* אסוואטיני מחזיקה בבריטניה נציבות עליונה בלונדון.

==קישורים חיצוניים==

== הערות שוליים ==
כנפיים בחשיכה

כנפיים בחשיכה (באנגלית: Wings in the Dark) הוא סרט קולנוע אמריקאי משנת 1935 בבימויו של ג'יימס פלוד, עם קרי גרנט ומירנה לוי בתפקידים הראשיים.

לוי וגרנט הופיעו ביחד בעוד שני סרטים - הרווק ובת הטיפש עשרה (1947) ומר בלנדינגס בונה את בית חלומותיו (1948).

התסריט מבוסס על הסיפור "עיני הנשר" של נל שיפמן .

==תקציר העלילה==
שילה מייסון (מירנה לוי) היא טייסת המתפרנסת מכתיבת הודעות באוויר וממופעים אירובטים בידוריים שמשיג לה הסוכן הממולח שלה ניק ויליאמס (רוסקו קארנס). היא מאוהבת באלוף הטיסה, קן גורדון (קרי גרנט) שעובד על המצאת מכשיר טייס אוטומטי שייאפשר ניווט וטיסה בתנאים של חוסר ראות.

גורדון רוצה לטוס עם מטוס הלוקהיד שלו ביחד עם המכונאי והעוזר של מאק (הוברט קאוואנה) בעזרת הטייס האוטומטי לפריז אבל הסוכן שלו, טופ הרמן (דין ג'אגר) מודיע לו שלא קיבל אישור לכך.

שילה מגיעה לעודד אותו אבל אז קורית התפוצצות בתנור החימום בביתו והוא מתעוור.

גורדון המתוסכל פורש לביתו בכפר. שילה ומאק מגיעים אליו ונותנים לו כלב נחייה בשם "ברק" . בתחילה הוא מסרב אבל אחר כך הוא נקשר לכלב. הוא מתחיל לכתוב מאמרים על הטייס האוטומטי אך הם נדחים. שילה אומרת לו שהמאמרים התקבלו ומשלמת לו מכיסה את "התמלוגים".

ויליאמס מציע לשילה להשתתף בתחרות של טיסה ארוכה ממוסקבה לניו יורק כדי לזכות בפרס של 25,000 דולר. היא מסכימה כי ברצונה להרוויח זאת כדי שתוכל להינשא לקן.

לקראת סוף הטיסה מסתבכת שילה בטיסה בערפל כבד וחוסר ראות. בעזרתו של מק מצליח קן לחזור לשדה התעופה ולעלות על המטוס שלו עם הטייס האוטומטי. הוא מכוון את שילה לנחות ומודיע לה כי לאחר הנחיתה הוא מתכוון להמריא מייד לעבר הים עד שהדלק שלו יאזל וכך הוא יסיים את חייו.

הם נוחתים ושילה מתנגשת בכוונה במטוסו כדי שלא יוכל להמריא. הם מוקפים בקהל וצלמים ומתחבקים. קן חש בהבזקי המצלמות ומקווה שהראייה שלו תחזור.

==צוות השחקנים==
קרי גרנט (העיוור) עם הכלב "ברק"
{| class="wikitable"
|-
!שם השחקן/ית
!שם הדמות
!הערות
|-
|קרי גרנט
|קן גורדון
|טייס
|-
|מירנה לוי
|שילה מייסון
|טייסת
|-
|רוסקו קרנס
|ניק ויליאמס
|הסוכן של שילה
|-
|הוברט קאוואנה
|מאק
|עוזר של קן גורדון
|-
|דין ג'אגר
|טופ הרמון
|הסוכן של קן גורדון
|}

==קישורים חיצוניים==

* [https://www.tcm.com/tcmdb/title/95964/wings-in-the-dark#overview כנפיים בחשיכה], באתר TCM

קטגוריה:סרטי פרמאונט
קטגוריה:סרטי קרי גרנט
קטגוריה:סרטי שחור-לבן אמריקאיים
קטגוריה:סרטי תעופה אמריקאיים
קטגוריה:סרטים מבוססי סיפורים קצרים
קטגוריה:סרטים על כלבים
קטגוריה:סרטים רומנטיים
קטגוריה:סרטים אמריקאיים משנת 1935
ראובן ארליך

ראובן ארליך (28 באפריל 1946 – 29 בינואר 2021) היה מזרחן ואלוף-משנה בצה"ל. בין השנים 1985–2000 שימש כסגנו של מתאם פעולות הממשלה בלבנון, אורי לוברני. משנת 2000 ועד מותו ניהל את מרכז המידע למודיעין ולטרור במרכז למורשת המודיעין.

== ביוגרפיה ==
ארליך נולד ב-28 באפריל 1946 בפולין. בשנת 1964 התגייס לצה"ל ושירת בחיל המודיעין, שם שימש במספר תפקידים, בהם ראש ענף מדיני לענייני סוריה ולבנון, ראש ענף במודיעין פיקוד הצפון, וקצין המודיעין של יחידת הקישור ללבנון. החל מ-1985 שימש כסגנו של מתאם פעולות הממשלה בלבנון, אורי לוברני. בשנים 1991–1993 היה חבר במשלחת הישראלית לשיחות השלום עם לבנון בוושינגטון. ב-1994 השתחרר משירות תוך שהוא ממשיך לשמש כסגנו של לוברני.

הוא למד במכללה לביטחון לאומי, וכן השלים דוקטורט באוניברסיטת תל אביב. התזה שהגיש, "מדיניות התנועה הציונית ומדינת ישראל כלפי לבנון (1919–1958)", יצאה לאור בהוצאת מערכות בשנת 2000 בשם "בסבך הלבנון: מדיניותן של התנועה הציונית ושל מדינת ישראל כלפי לבנון – 1918–1958".

בשנת 2002, עם הקמת מרכז המידע למודיעין ולטרור במרכז למורשת המודיעין, מונה לעמוד בראשו. במקביל, היה חלק מסגל המכון למדיניות ואסטרטגיה במרכז הבינתחומי הרצליה.

ראובן ארליך נפטר ב-29 בינואר 2021.

== ספריו ==
* 
* 

== קישורים חיצוניים ==
* [https://www.ict.org.il/Worker.aspx?ID=82#gsc.tab=0 Erlich, Reuven (Dr.)], באתר המכון למדיניות ואסטרטגיה .
* [https://www.terrorism-info.org.il/he/בצער-רב-ובכאב-גדול-התבשרנו-ביום-שישי-הא/ בצער רב ובכאב גדול התבשרנו ביום שישי האחרון על פטירתו הפתאומית של ראש מרכז המידע למודיעין ולטרור ע”ש מאיר עמית, ד”ר אל”מ (מיל) ראובן ארליך – נאמן ז”ל] באתר מרכז המידע למודיעין ולטרור, 1 בפברואר 2021.

==הערות שוליים==

קטגוריה:מזרחנים ישראלים
קטגוריה:חיילי אגף המודיעין
קטגוריה:אלופי-משנה בצה"ל
קטגוריה:בעלי תואר דוקטור מאוניברסיטת תל אביב
קטגוריה:בוגרי המכללה לביטחון לאומי
קטגוריה:ישראלים ילידי פולין
קטגוריה:זוכי פרס צ'צ'יק
קטגוריה:ישראלים שנולדו ב-1946
קטגוריה:ישראלים שנפטרו ב-2021
קרחון קריוודול

קרחון קריוודול או קרחון קריבודול (באנגלית: Krivodol Glacier; בבולגרית: ледник Криводол) הוא קרחון באי סמית', באיי שטלנד הדרומיים, שבסמוך לאנטארקטיקה.

אורכו של הקרחון 3.8 קילומטרים.

הקרחון מנקז את המדרונות הדרום-מזרחיים של רכס אימאון, ממזרח, ומצפון-מזרח לפסגת אנטים; מדרום-מזרח לאוכף ורשץ; ומדרום לפסגת סלאטינה.

קרחון קריוודול ממוקם דרומית-מערבית לקרחון אובץ'; וצפונית-מזרחית לקרחון פאשוק.

הקרחון זורם לכיוון דרום-מזרח ונשפך למצר אוסמר, צפונית מזרחית לנקודת סרדץ.

== היסטוריה ==
=== גילוי ומיפוי הקרחון ===

הקרחון מופה לראשונה על ידי סוקרים בולגריים בשנת 2009.

=== מקור השם ===

הקרחון נקרא על שם העיירה קריוודול שבצפון-מערב בולגריה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

מבט על חופו הדרומי של האי סמית', מ[[מצר אוסמר]]

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=18450&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קריוודול] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.49182295239257,-62.981378633504875,14&?query=&?map_type=hybrid תצלום לוויין של אזור הקרחון, תוך סימון אתרים נוספים באזור] באתר copernix

== הערות שוליים ==

קריוודול
קריוודול
יחסי אסוואטיני–צרפת

יחסי אסוואטיני–צרפת הם היחסים הדו-צדדיים בין ממלכת אסוואטיני לבין צרפת.

== יחסים פוליטיים ==
היחסים הפוליטיים של צרפת עם אסוואטיני טובים אך מוגבלים. המלך מסוואטי השלישי ערך ביקור רשמי בפריז בשנת 1999 והשתתף בפסגות אפריקה-צרפת בקאן (פברואר 2007) ובניס (יוני 2010). ראש הממשלה ברנבס סיבוסיסו דלמיני ייצג את המלך בפסגת אליזה לשלום וביטחון באפריקה שהתקיימה בדצמבר 2013. ראש הממשלה נכח בפסגת במקו לשותפות, שלום והתעוררות באמצע ינואר 2017.

== יחסים כלכליים ==
ענפי המזון החקלאי (במיוחד קנה סוכר), אנרגיה מתחדשת וכרייה (נפט, זהב ויהלומים) מעניינים את החברות הצרפתיות.

== שיתוף פעולה תרבותי, מדעי וטכני ==
שגרירות מרפת במפוטו, מוזמביק מפקחת שיתוף הפעולה בין המדינות המיושמת בשטח על ידי סניף אליאנס פרנסייז במבבנה. הברית הצרפתית פעילה בתחומים לשוניים ותרבותיים, והיא מהווה מקום תרבותי מרכזי בדרום אפריקה. היא יזמה את פסטיבל MTN Bushfire, שהוא אחד הגדולים בעולם.

באופן רב-צדדי, צרפת תורמת באופן משמעותי באמצעות קרן הפיתוח האירופית (EDF) והיא מממנת 17.8% מ-11ᵗʰ EDF, וכן את הקרן העולמית למאבק באיידס, שחפת ומלריה, שצרפת היא התורמת השנייה בגודלה לאחר ארצות הברית.

== נציגויות דיפלומטיות ==
* צרפת מיוצגת באסוואטיני באמצעות שגרירותה במפוטו, מוזמביק.
* אסוואטיני מיוצגת בצרפת באמצעות שגרירותה בבריסל, בלגיה.

== קישורים חיצוניים ==
* [https://www.auswaertiges-amt.de/de/aussenpolitik/laender/eswatini-node/bilaterales/226244 יחסי אסוואטיני–צרפת], באתר משרד החוץ הצרפתי

==הערות שוליים==
לווייתן רייס

לווייתן רייס (שם מדעי: Balaenoptera ricei) הוא מין חדש של לווייתן מזיפות מהסוג לווייתן, אשר התגלה במפרץ מקסיקו. בעבר הוא נחשב לתת-מין של לווייתן בריד אך פוצל ממנו למין עצמאי ב-2021, על פי עדויות מיטוכונדריות שהראו מספר גנטיקאים ב-2014. לא כל החוקרים מסכימים על קיומו של מין זה ורואים בו טקסון מוטל בספק. הלווייתן קרוי על שם חוקר הלווייתנים דייל ו. רייס (Dale W. Rice).

==תיאור==
לווייתן זה הוא בינוני לסוג לווייתן, כשאורכו המוערך 12.65 מטרים ומשקלו המוערך הוא 13.87 טון. לווייתן זה כמעט ולא נראה בטבע והוא ידוע בעיקר מדמיונם ללווייתני בריד. לרוב הלווייתן נראה לבד או בזוגות אלא אם ישנו מספיק מזון לקבץ הרבה לווייתנים. הלווייתן יכול לצלול עד לעומק 274 מטרים במשך היום, בעוד בלילה הוא צולל רק עד עומק 150 מטר.

הלווייתן ידוע רק מחופי מפרץ מקסיקו שלחופי מקסיקו, ארצות הברית וקובה. ייתכן שעוד אוכלוסיות לווייתנים נודדות הרחק יותר. זהו לווייתן המזיפות היחיד הידוע שחי במפרץ מקסיקו. הוא נדיר מאוד ומצוי בסכנת הכחדה חמורה, בייחוד כתוצאה מדליפת הנפט במפרץ מקסיקו ב-2010, אשר הרגה לווייתנים רבים.

==קישורים חיצוניים==

קטגוריה:לווייתני ענק
קטגוריה:לווייתני האוקיינוס האטלנטי
קטגוריה:בעלי חיים במפרץ מקסיקו
קטגוריה:בעלי חיים שתוארו ב-2021
פפוש

פפוש (בהונגרית: Papos) הוא כפר במחוז סבולץ'-סטמאר-ברג שבצפון מזרח הונגריה.

==יהודי פפוש==
בפפוש חיו יהודים בתקופות זמן שונות. יהודים רבים מהכפר נרצחו בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|27
|
|-
|1880
|39
|522
|-
|1910
|66
|
|-
|1920
|48
|
|-
|1930
|33
|
|-
|1941
|31
|740
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קתדרלת אוסלו

העוגב באולם הקתדרלה
קתדרלת אוסלו (בנורווגית: Oslo domkirke), לשעבר כנסיית מושיענו (בנורווגית Vår Frelsers kirke), היא הכנסייה הראשית של ב, כמו גם כנסיית הקהילה של מרכז העיר אוסלו בירת נורווגיה. הבניין הנוכחי נבנה בשנים 1694–1697.

 ו משתמשות בקתדרלה לאירועים ציבוריים. המבנה נסגר לשיפוצים באוגוסט 2006 ונפתח מחדש במיסה חגיגית ב-18 באפריל 2010.

==היסטוריה==
קתדרלת אוסלו הנוכחית היא הקתדרלה השלישית באוסלו, נורווגיה. הראשונה, קתדרלת האלוורדס (Hallvardskatedralen), נבנתה על ידי זיגורד הראשון, מלך נורווגיה במחצית הראשונה של המאה ה-12, ושכנה סמוך לארמון הבישוף העתיק באוסלו (Oslo Bispeborg), כ-1.5 קילומטרים ממזרח לקתדרלה של ימינו.

במשך כמעט 500 שנה הייתה קתדרלת האלוורדס הכנסייה החשובה ביותר בעיר. לאחר שרפה גדולה באוסלו במהלך 1624, החליט כריסטיאן הרביעי, מלך דנמרק (שליט דנמרק-נורווגיה) להעביר את העיר כמה קילומטרים מערבה כדי להיות מוגן על ידי . בניית כנסייה חדשה החלה בשנת 1632 בכיכר המרכזית בעיר החדשה. לאחר מכן, הוזנחה קתדרלת האלוורדס והיא הלכה והתפוררה.

בשנת 1639 הוקמה הקתדרלה השנייה (Hellig Trefoldighet). קתדרלה זו נשרפה לאחר 50 שנה בלבד, אולם הקתדרלה הנוכחית נבנתה להחליפה. הכנסייה תוכננה ככל הנראה על ידי יורגן וויגרס (Jørgen Wiggers), חבר מועצת המדינה (etatsråd). הקתדרלה הנוכחית הוקמה על מחשוף סלעי קטן בקצה המזרחי של מה שלימים יהפוך לכיכר סטורטורווט (Stortorvet). אבן הפינה הונחה בשנת 1694 והכנסייה הוקדשה בנובמבר 1697.

באוגוסט 2001, הייתה קתדרלת אוסלו מקום חתונתם של הוקון, נסיך נורווגיה ומטה מאריט טג'נסן הויבי.

==שיפוץ==
הקתדרלה נבנתה מחדש בשנים 1848–1850 על פי תוכנית של האדריכל יליד גרמניה, אלכסיס דה שאטונף (Alexis de Chateauneuf; 1799–1853). אדריכל אחר יליד גרמניה, היינריך ארנסט שירמר (Heinrich Ernst Schirmer; 1814–1887) היה מנהל הבנייה של הפרויקט. כאשר שאטונף חלה בשנת 1850, שירמר שכר את וילהלם פון האנו (Wilhelm von Hanno 1826–1882) כדי להשלים את הפרויקט.

קתדרלת אוסלו שוכנת בכיכר סטורטורווט מצפון / צפון-מזרח ל (הרחוב הראשי של אוסלו), בין קירקה גטה לדרוננינגס גטה. הקצה התחתון של הקתדרלה מוקף בבאזאר (Basarene ved Oslo domkirke), בניין ארוך מעוגל עם מגדל מכוסה נחושת ירוקה כמו הקתדרלה. משולב עם הבאזאר הוא משמר האש (Brannvakten) ששימש כתחנת כיבוי האש הראשית של אוסלו משנת 1860 ועד 1939, אז נפתחה תחנת הכיבוי הראשית של היום בארנה גרבורגס. הקתדרלה, הבאזאר ומשמר האש בנויים לבנים אדומות. גם הבאזאר וגם משמר האש נבנו בשנים 1840–1859 על פי תוכניותיו של אדריכל העיר, כריסטיאן היינריך גרוש (Christian Heinrich Grosch).

עבודות אמנות מהתקופה האחרונה בקתדרלה כוללות חלונות ויטראז' בבית המקהלה מאת שהותקנו בין השנים 1910–16, דלתות הברונזה של השער המערבי שבוצעו על ידי דגפין ורנסקול (Dagfin Werenskiold ;1892–1977) בשנת 1938, ופסל הכסף עם סצנת הקודש של הפסל האיטלקי משנת 1930. קישוטי התקרה הם של הצייר הנורווגי (1889–1970). במחצית השנייה של שנות התשעים הותקן העוגב הראשי שנבנה על ידי רייד וברג מ, מאחורי חזית הבארוק העתיקה.

השיפוץ הושלם במלאת 900 שנה לעיר בשנת 1950. הכנסייה שוחזרה על פי תוכניותיו של האדריכל . הפנים בסגנון התחייה הגותית הוסר והריהוט המקורי הוחזר. ארנברג עיצב גם את הקפלה בצד הדרומי של הכנסייה. הכנסייה נסגרה באוגוסט 2006 לצורך שיפוץ ונפתחה באפריל 2010 בנוכחות האראלד החמישי, מלך נורווגיה ומשפחת המלוכה הנורווגית.

==קישורים חיצוניים==

* 

==הערות שוליים==

קטגוריה:נורווגיה: כנסיות
קטגוריה:אוסלו: מבנים
דנילה חוטולב

דנילה דמיטרייביץ' חוטולב (ברוסית: Данила Дмитриевич Хотулёв; נולד ב-1 באוקטובר 2002 באורנבורג) הוא שחקן כדורגל רוסי, המשחק בעמדת המגן בזניט סנקט פטרבורג.
==קריירה==
===מועדונים===
הוא שיחק בבית הספר של מועדון הכדורגל גזוביק אורנבורג, בה שיחק אביו דמיטרי אנטולייביץ'. בהמשך המשפחה עברה לטוליאטי שבמחוז סמרה ושיחק באקדמיית קונופליוב.

בקיץ 2018 עבר לזניט-2 סנקט פטרבורג: תחילה שיחק בקבוצת הנוער של זניט במסגרת ליגת הכדורגל לנוער ולאחר מכן בזניט-2 בליגה המקצוענית. בינואר 2021 זומן לראשונה לסגל הקבוצה הבוגרת. ב-10 בפברואר 2022 הצטרף לאורנבורג.

===נבחרת===
הוא משחק בנבחרת רוסיה בכדורגל עד גיל 19, כשאת הופעת הבכורה שלו בה ערך ב-18 באוגוסט 2017 והוא שיחק 12 משחקים.

==קישורים חיצוניים==

*[https://fc-zenit.ru/academy/teams/zenitm/players/khotulev/ דנילה חוטולב] באתר זניט סנקט פטרבורג

==הערות שוליים==

קטגוריה:כדורגלנים רוסים
קטגוריה:מגני כדורגל רוסים
קטגוריה:כדורגלני אורנבורג
קטגוריה:כדורגלני זניט סנקט פטרבורג
קטגוריה:רוסים שנולדו ב-2002
בן חנניה (כתב עת)

שער כתב העת 'בן חנניה'
בן חנניה (בגרמנית: Ben-Chananja) היה כתב-עת לחכמת ישראל, שראה אור בסגד בעריכת הרב לאופולד לעף בין השנים 1858–1867. כתב העת יצא בשפה הגרמנית.

בראשית דרכו הופיע כתב העת כירחון ובהמשך כדו-שבועון. כתב העת עסק בשאלות של תאולוגיה יהודית אך גם בסוגיות חברתיות, פילוסופיות והיסטוריות של היהדות והיהודים. כן הופיעו בו ביוגרפיות של אנשי שם יהודיים, דיווחים על ענייני קהילה ורבנות, ביקורת ספרות בנושאים חופפים לתחומי העניין של כתב העת, ציטוטים מכתבי עת הונגריים, נאומים ושירים של רבנים ואנשי מדע יהודיים.

כתב העת כמו עורכו היו מושא לביקורת ומתקפות עזות מצד הגורמים השמרניים ביהדות האורתודוקסית, והפרסום שימש למתקפות חריפות לא פחות נגדם. אף על פי שכתב העת הציג את עצמו כ"אקדמי אורתודוקסי-ליברלי" הרבה לעף ללעוג גם לגורם הליברלי ביותר באורתודוקסיה ההונגרית, הרב עזריאל הילדסהיימר, ולהציגו כקנאי חשוך.

==קישורים חיצוניים==
* [http://sammlungen.ub.uni-frankfurt.de/cm/periodical/titleinfo/2542917 בן חנניה], סקירה על כתב העת ומהדורה סרוקה של כל גיליונותיו, באתר אוניברסיטת פרנקפורט
* 

==הערות שוליים==

קטגוריה:הונגריה: כתבי עת
קטגוריה:יהדות הונגריה
קטגוריה:עיתונות יהודית
קטגוריה:כתבי עת לחכמת ישראל
קטגוריה:כתבי עת בגרמנית
רומנים בגרמניה

רומנים בגרמניה הם אזרחי גרמניה שהיגרו מרומניה וצאצאיהם. בסוף שנת 2020 מספר הרומנים בגרמניה היה כ-800 אלף

הגירה רומנית לגרמניה נהייתה לנפוצה במהלך המאה ה-20. בנוסף גם מספר גדול מהאוכלוסייה הגרמנית האתנית ברומניה וביניהם סקסונים טרנסילבנים עזבו את המדינה ושבו למקורותיהם אחרי, בזמן ולפני מלחמת העולם השנייה.

בזמן השלטון הקומוניסטי ברומניה גבולות המדינה היו סגורים אך עם זאת היו אלו שהיגרו למזרח גרמניה באישור השלטון, בעיקר בזמן כהונתו של ניקולאה צ'אושסקו, דבר זה היה חלק מסדרה של הגירות על בסיס שייכות אתנית-היסטורית כמו הונגרים להונגריה ויהודים רומנים לישראל, הגירות מסוג זה כובדו ונחשבו ללגיטימיות על ידי המשטר, בשנות השמונים יותר ממחצית האוכלוסייה שעזבה את רומניה היגרה לגרמניה.

== קישורים חיצוניים ==
*[https://www.destatis.de/DE/Publikationen/Thematisch/Bevoelkerung/MigrationIntegration/Migrationshintergrund2010220157004.html]
*[https://migrationonline.cz/romania_country_report.pdf]

==הערות שוליים==

*
קטגוריה:גרמניה: דמוגרפיה
קטגוריה:תפוצה רומנית
בן דייוויס (1995)

בנג'מין קית' דייוויס (באנגלית: Benjamin Keith Davies; נולד ב-11 אוגוסט 1995) הוא כדורגלן אנגלי, המשחק בעמדת בעמדת הבלם בבירמינגהאם סיטי.

== קריירה ==
דייוויס נולד בארו-ב-פורנס (Barrow-in-Furness), קאמבריה. הוא חתם במחלקת הנוער בפרסטון נורת' אנד בגיל 11<ref></ref>. הוא ערך את הופעת הבכורה שלו בקבוצה הבוגרת של המועדון ב-26 בינואר 2013 בתיקו 2–2. נגד קובנטרי סיטי כשהוא בן 17 בלבד.

דייוויס הושאל ליורק סיטי ב-19 ביולי 2013 לחודש אחד<ref></ref>. הוא ערך את הופעת הבכורה שלו בניצחון 1–0 על נורת'האמפטון טאון ב-3 באוגוסט 2013, במשחק הראשון של עונת 2013/2014. ב-15 באוגוסט 2013 הוארכה הלוואתו עד ינואר 2014.

ב-19 בספטמבר 2014 הושאל לטרנמיר רוברס בהשאלה לחודש אחד<ref></ref>, וערך את הופעת בכורה כבר למחרת בהפסד 1–2 לאקסטר סיטי. הוא השואל שוב ב-11 בספטמבר 2015 לחודש אחד לסאות'פורט<ref></ref>, וערך את הופעת הבכורה שלו למחרת בהפסד 1–2 לפורסט גרין רוברס. ב-20 באוקטובר 2015 חזר לפרסטון נורת' אנד.

ב-7 בינואר 2016 הצטרף דייוויס בהשאלה לניופורט קאונטי לחודש אחד<ref></ref>, לאחר מכן הוארכה תקופת ההשאלה עד לסיום עונת 2015/2016. ב-2 בינואר 2017, הושאל לפליטווד טאון עד לסיום עונת 2017/2018<ref></ref>. הוא ערך את הופעת הבכורה שלו במועדון באותו יום בניצחון קבוצתו 0–1 על שרוסברי טאון.

בפתיחת עונת 2018/2019 חזר דייוויס לפרסטון מהצ'מפיונשיפ, ובסך הכל ערך 135 הופעות ליגה במועדון במהלכן כבש שני שערים.

ב-1 בפברואר 2021 חתם דייוויס בליברפול מהפרמייר ליג<ref></ref>.

ב-17 באוגוסט 2021 הושאל לשפילד יונייטד מהצ'מפיונשיפ.

ב-19 ביולי 2022 חתם בגלאזגו ריינג'רס תמורת שלושה מיליון אירו.

ב-26 באוגוסט 2024 הושאל לבירמינגהאם סיטי.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:בלמי כדורגל אנגולים
קטגוריה:כדורגלני פרסטון נורת' אנד
קטגוריה:כדורגלני יורק סיטי
קטגוריה:כדורגלני פליטווד טאון
קטגוריה:כדורגלני טרנמיר רוברס
קטגוריה:כדורגלני ליברפול
קטגוריה:כדורגלני שפילד יונייטד
קטגוריה:כדורגלני גלאזגו ריינג'רס
קטגוריה:כדורגלני ברמינגהאם סיטי
קטגוריה:אנגלים שנולדו ב-1995
הדיוויזיה ה-196 (ורמאכט)

הדיוויזיה ה-196 (בגרמנית: ) הייתה דיוויזיית חיל רגלים של הוורמאכט אשר לחמה במלחמת העולם השנייה.

== היסטוריה ==
הדיוויזיה ה-196 הוקמה באזור דנציג כחלק מהמחוז ה-21 ב-27 בנובמבר 1939, ולמפקדה מונה ריכרד פלנגהר.<ref name=":0"></ref>

עם שני רגימנטים בלבד, הדיוויזיה ה-196 לא הייתה עדיין דיוויזיית חי"ר מלאה, מכיוון שדיוויזיה כזו כללה בדרך כלל שלושה רגימנטים. הרגימנט השלישי של הדיוויזיה ה-196 הוקם ב-10 בינואר 1940, כאשר לדיוויזיה הוקצו גדודי התחלופה 6, 16 ו-26. גדודים אלו, שאוישו במתגייסים מבילפלד, מינסטר וקלן בהתאמה, שולבו לרגימנט הרגלים ה-362. בנוסף, סוללת הארטילריה הקלה ה-233 הצטרפה לסוללה מרגימנט הארטילריה ה-311 ולסוללה 1 של רגימנט הארטילריה ה-239 אשר הפכו לרגימנט הארטילריה ה-233.<ref name=":1"></ref>

באפריל 1940, הדיוויזיה ה-196 לקחה חלק במבצע וזריבונג כחלק מהקורפוס ה-21.<ref></ref>

ב-11 בספטמבר 1940 הוצאו מהדיוויזיה רגימנט הרגלים ה-345 וסוללה 1 של רגימנט הארטילריה ה-233 והצטרפו לדיוויזיה ה-199. ב-17 בספטמבר 1940 חוזק רגימנט הארטילריה בשתי סוללות נוספות. לאחר הוצאת רגימנט הרגלים ה-345, הדיוויזיה הצטיידה בציוד טיפוס הרים בסיסי.

ב-1 במרץ 1942 החליף פרידריך פרנק את פלנגהר כמפקד הדיוויזיה.

הגדוד ה-1 ברגימנט הגרנדירים ה-362 הוקצה לקבוצת ארמיות מרכז בחזית המזרחית בשנת 1943, שם פורק ואנשיו חולקו לכוחות אחרים. רגימנט זה הוחלף ברגימנט חדש שנפרס בספטמבר 1943.

הדיוויזיה, בפיקודו של קורט מהרינג מאז 23 בדצמבר 1943, הותאמה מחדש למודל של "אוסטדיוויזיון" ב-6 בינואר 1944.

בפברואר 1944 קיבל אוברסט קלינגה את הפיקוד על הדיוויזיה. הוא הוחלף על ידי פרידריך פון אונגר ביוני 1944.

ביולי 1944 הועברו חלקים מהדיוויזיה לקבוצת ארמיות מרכז. שם הושמדו זמן קצר לאחר מכן, ופורקו ב-15 בספטמבר 1944. יחידות שעדיין היו במצב לחימה הועברו לדיוויזיה ה-131, ואילו יחידות שלא יכלו להילחם צורפו לדיוויזיה ה-361 בוואהן בקלן.

יחידות הדיוויזיה שנותרו בנורווגיה כללה רק את יחידת הסיור ה-233, לימים הגדוד ה-2 של רגימנט הסיור עם האופניים נורווגיה, וחלקים מרגימנט הארטילריה ה-233, לימים הגדוד ה-2 של רגימנט הארטילריה ה-269 וכן סוללת ארטילריית המבצרים ה-1048. מכיוון שכוחות אלו כבר לא הצדיקו לשמור על דיוויזיה עצמאית, הדיוויזיה ה-196 פורקה באוגוסט 1944.

== מפקדים ==
* ריכרד פלנגהר (27 בנובמבר 1939 – 1 במרץ 1942).
* פרידריך פרנק (1 במרץ 1942 – 23 בדצמבר 1943).
* קורט מהרינג (23 בדצמבר 1943 – פברואר 1944).
* קלינגה (פברואר 1944 – יוני 1944).
* פרידריך פון אונגר (יוני 1944 – אוגוסט 1944).

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/196ID.htm הדיוויזיה ה-196] באתר lexikon-der-wehrmacht 

== הערות שוליים ==

196
פסקואלה טרצ'אנו

פסקואלה קיטו טרצ'אנו (באיטלקית: Pasquale Quito Terracciano; נולד ב-4 במאי 1956 בנאפולי) הוא דיפלומט, המכהן כשגריר איטליה בפדרציה הרוסית.

== ביוגרפיה וקריירה דיפלומטית ==
לאחר שסיים את לימודי המשפטים באוניברסיטת נאפולי פדריקו השני, החל בקריירה משפטית ואז קריירה דיפלומטית בשנת 1981.

בשנת 1985 מונה לקונסול איטליה בריו דה ז'ניירו; מאוחר יותר, בשנים 1989–1992, שימש כמזכירו הראשון של הנציג האיטלקי בנאט"ו בבריסל. בשנים 1996–2000 היה היועץ הראשון של השגריר האיטלקי בלונדון.

בשנת 2001 מונה לסגן הרמטכ"ל של שר החוץ. בין השנים 2004–2006 כיהן כדובר שר וכן כראש שירות העיתונות והמידע של משרד החוץ בפלאציו דה פרנסינה. בשנים 2006–2010 הוא היה שגריר במדריד. לאחר מכן כשחזר לאיטליה, עבד במשך כשנה כראש לשכתו של שר החוץ.

מנובמבר 2011 ועד אפריל 2013 הוא היה יועץ דיפלומטי לראש ממשלת איטליה וכן לנציגו האישי בארגון G8 ובארגון G20. מ-1 במאי 2013 עד 29 בינואר 2018 הוא היה שגריר בלונדון, לפני שהועבר כשגריר איטליה במוסקבה, החל מ-29 בינואר 2018.<ref>[http://www.esteri.it/MAE/Comunicazioni_legali/Trasparenza/Stati_di_servizio_funzionari_in_carriera.pdf Stato di servizio del dr. Terracciano in Stati di servizio del personale della carriera diplomatica al giugno 2014, pp. 410-411. Fonte: MAE]</ref>

== הערות שוליים ==

קטגוריה:שגרירי איטליה
קטגוריה:דיפלומטים איטלקים
קטגוריה:שגרירים ברוסיה
קטגוריה:שגרירים בספרד
קטגוריה:איטלקים שנולדו ב-1956
הר אנדוור

הר אנדוור (באנגלית: Mount Endeavour) הוא הר ברכס קירקווד, באזור חוף סקוט של ארץ ויקטוריה, שבאנטארקטיקה.

גובהו של ההר 1,810 מטרים מעל פני הים; הר אנדוור הוא ההר ה-1,400 בגובהו באנטארקטיקה.

ההר מממוקם 1.6 קילומטרים לרכס קצ'ם, בחלקו הדרומי של מסיב אנדוור.

== היסטוריה ==
=== גילוי ומיפוי ההר ===

האזור מופה לראשונה על ידי משלחת הסקר הניו זילנדית הצפונית (New Zealand Northern Survey Party), של המשלחת הטראנס-אנטארקטית של חבר העמים הבריטי, בשנת 1957.

האזור מופה בשנית בשנת 1999 על ידי הסקר הגאולוגי של ארצות הברית.

=== מקור השם ===

באוקטובר 1957 ניתן השם "הר אנדוור" למסיב הדרומי של רכס קירקווד על ידי משלחת הסקר הניו זילנדית הצפונית (New Zealand Northern Survey Party), של המשלחת הטראנס-אנטארקטית של חבר העמים הבריטי.

המסיב נקרא על שם אוניית הצי המלכותי הניו זילנדי אנדוור - שהייתה ספינת האספקה של משלחת הסקר הגאולוגי הניו זילנדי בשנת 1957.

בעקבות התייצעות בין הוועדה המייעצת לשמות אנטארקטיים לוועדה הגאוגרפית של ניו זילנד, שנערכה בשנת 1962, הוחלט על פשרה - והמסיב שהתגלה על ידי משלחת הסקר נקרא בשם "מסיב אנדוור" ואילו ההר שהתגלה על ידי הסקר הגאולוגי נקרא בשם "הר אנדוור".

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:17685 הר אנדוור] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21283 הר אנדוור] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113240 הר אנדוור] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4248&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר אנדוור] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-endeavour-antarctica/ הר אנדוור] באתר peakery (מרחקים לאתרים סמוכים)

== הערות שוליים ==

אנדוור, הר
אנדוור, הר
ציון שאול הדדי

ציון שאול הדדי (אדאדי; 21 בינואר 1909 – 1955) היה מורה, מחנך ומנהל בית הספר ״התקווה״. מחיה השפה העברית והרעיון הלאומי בקרב קהילת יהודי לוב ומנהיג ציוני בלוב. מייסד ארגון בן-יהודה בטריפולי, ארגון שעסק, בנוסף לפעילות ציונית, גם בהחדרת השפה העברית בקרב יהודי לוב.

== ביוגרפיה ==

נולד בטריפולי לוב לאביו ראובן ואמו בובה. נצר לשושלת אדאדי מיסודו של רב נתן אדאדי, שהיו ידועים באהבתם לארץ ישראל כדיינים ושד"רים, מורה ומחנך. מחיה השפה העברית והרעיון הלאומי בקרב קהילת יהודי לוב, מנהיג ציוני ביהדות לוב, מנהיג ארגון "בן יהודה". למד בבית ספר יסודי תלמוד תורה. בשנת 1926 סיים את לימודיו בבית הספר האיטלקי למסחר.

בשנת 1929 התגייס לצבא האיטלקי מתוקף נתינותו האיטלקית. כשהשתחרר מהצבא, למד ועסק בהנהלת חשבונות בבית מסחר.

=== פעילותו הציונית בלוב ===
לאחר התבססות, שנמשכה חמש שנים, הצליחה "ההסתדרות הציונית הטריפוליטאית", לייסד בשנת 1931 את "ארגון בן-יהודה" בראשותו של ציון שאול אדאדי, הארגון החל בפעילות ציונית ענפה: החדרת השפה העברית, על פי הסיסמה "עברי דבר עברית"; העלאת מחזות בעברית בנושאים תנכיים ולאומיים; לימוד עברית למבוגרים; פתיחת ספרייה עברית ענפה; ארגון משחקי ספורט; קיום אספות ועצרות בהדרת עם; עריכת טקסים ומסיבות בכל חג דתי ולאומי; הוצאה לאור של שבועון בשם "למדו עברית"; אסוף כספים ושקילת השקל להסתדרות הציונית. אדאדי היה פעיל בארגון במשך 15 שנים והיה יו"ר וגם מזכיר הארגון. עסק בניהול וועד הקרן הקיימת לישראל משנת 1932 ועד סוף 1943.<ref></ref>

הדדי יסד את בית הספר העברי הראשון "התקווה", ניהל אותו במשך שנתיים ולימד בו כל ימי קיומו. יסד את תנועת הנוער החלוצית ותנועת הצופים העבריים, הוציא לאור עיתונים קהילתיים ציוניים, ערך מגביות ענק לטובת נזקקי הקהילה ולטובת המפעל הציוני בלוב. כונה בפי רבים "הרצל של לוב".

=== פעילותו בארץ ישראל ===
עלה לישראל עם בני משפחתו בשנת 1949. אשתו אינס וילדיו ראובן, נעמי, דבורה וישראלית. ב-18 בדצמבר 1949 החל לעבוד בבית ספר בנתניה.

ב-1 בפברואר 1951 החל לעבוד כמורה בבית ספר בשיכון המזרח, ראשון לציון. בהמשך, עבר להתגורר בבאר יעקב וניהל שם בית ספר בו גם שימש כמורה. הוא המשיך בפעילות הציונית בפועל המזרחי ב"למפנה".

נפטר בט' באדר תשט"ו (1955) בבת ים. נטמן בבית העלמין קריית שאול בתל אביב.<ref></ref>

== הנצחה ==
עיריית בת-ים הנציחה את זכרו וקראה על שמו רחוב "שאול הדדי", בו נמצא האודיטוריום העירוני והמוזיאון לאומנות "בית ריבק". שלט לזכרו מוצב בשכונת רמת יוסף.

== קישורים חיצוניים ==
* [https://www.facebook.com/OrShalomCenter/photos/a.685762714779014/723945820960703/?type=1&theater ביקורה של גב' חמדה בן-יהודה] בטריפולי
* [https://livluv.org.il/תולדות-יהודי-לוב-2/הציונות-בלוב/ הציונות בלוב] מרכז מורשת יהדות לוב
* [http://www.or-shalom.org.il/article.asp?article_main_id=1&article_sub_topic_id=347&article_id=179&article_topic_id=62&article_topic_name=%E4%EE%E4%F4%EB%E4%20%E4%F6%E9%E5%F0%E9%FA%20%E5%FA%E7%E9%E9%FA%20%E4%F9%F4%E4%20%E4%F2%E1%F8%E9%FA&article_sub_topic_name=%F6%E9%E5%F0%E9%ED%20%E5%F6%E9%E5%F0%E5%FA מרכז אור שלום] לשימור מורשת יהדות לוב

==הערות שוליים==

קטגוריה:ישראלים ילידי לוב
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1909
קטגוריה:ישראלים שנפטרו ב-1955
קרוואן (סטנדרט ג'אז)

"קרוואן" (באנגלית: Caravan) הוא סטנדרט ג'אז אמריקאי, שהלחינו חואן טיזול ודיוק אלינגטון ובוצע לראשונה על ידי אלינגטון בשנת 1936. אירווינג מילס כתב מילים, אך הן מושרות לעיתים נדירות. הצליל האקזוטי של "קרוואן" עניין נגני אקזוטיקה; מרטין דני, ארתור לימן וגורדון ג'נקינס ביצעו גרסאות של לחן זה. וודי אלן השתמש בשיר בשניים מסרטיו, "אליס" ו"מתוק ומרושע". סטיבן סודרברג השתמש בגרסת הביצוע של לימאן בסרטו "אושן 11" משנת 2001. השיר מופיע לעיתים קרובות בסרט "ויפלאש" מ-2014, בגרסתו האינסטרומנטלי<nowiki/>ת, כאלמנט עלילתי חשוב. האחים מילס הקליטו גרסת א-קפלה של הנעימה. ג'וני מאטיס הקליט את השיר בשנת 1956. יותר מ-350 גרסאות של לחן זה הוקלטו.<ref></ref>

== הקלטה מקורית ==
הגרסה הראשונה של השיר הוקלטה בהוליווד בשנת 1936 ובוצעה כקטע אינסטרומנטלי על ידי בארני ביגארד והג'אזופאטורים שלו .<ref name="standards"></ref> הוקלטו שתי גרסאות, מתוכן פורסמה הראשונה (Variety VA-515-1). חברי הלהקה היו:
* קוטי ויליאמס – חצוצרה
* חואן טיזול – טרומבון
* בארני ביגארד – קלרינט
* הארי קארני – סקסופון בריטון
* דיוק אלינגטון – פסנתר
* בילי טיילור – קונטרבס
* סוני גריר – תופים

הנגנים היו חברים בתזמורת דיוק אלינגטון, שלעיתים קרובות התפצלה לשילובים קטנים יותר כדי להקליט שירים בשמות להקה שונים. עבור הקלטה זו, שכללה את אלינגטון וטיזול כמבצעים, מנהיג הלהקה היה ביגארד.

== גרסאות אחרות ==

<div class="mw-content-ltr">

</div>
הנעימה "La Fuente del Ritmo" של סנטנה מאלבומה Caravanserai משנת 1972 שאלה את הקו המלודי של "Caravan", אם כי הלחן נזקף לזכותו של נגן כלי ההקשה ג'יימס מינגו לואיס מסנטנה.

== קישורים חיצוניים ==

==הערות שוליים==

קטגוריה:שירי 1936
קטגוריה:שירי ג'אז
מסיב אנדוור

מסיב אנדוור (באנגלית: Endeavour Massif) הוא מסיב רחב ידיים שפסגתו מישורית, ומכוסה שלג, ברכס קירקווד, באזור חוף סקוט של ארץ ויקטוריה, שבאנטארקטיקה.

המסיב ממוקם בין בקע פה טיו טיו לבין קרחון פריי.

המסיב המהווה את החלק הדרומי של רכס קירקווד; מסיב רוברטסון מהווה את החלק הצפוני של רכס קירקווד.

בחלקו הדרומי של המסיב מצויים הר שולדר, הר בלגרייב, והר קריק.

בקצהו המזרחי של המסיב מצויים מצוקי חוף גבוהים ותלולים, בצידו המערבי של המסיב, הוא משתפל למישור בירידה שאינה תלולה.

גובהו הממוצע של מסיב אנדוור 1,681 מטרים מעל פני הים; המסיב הוא ההר ה-2,479 בגובהו באנטארקטיקה.

== היסטוריה ==
=== גילוי ומיפוי המסיב ===

האזור מופה לראשונה על ידי משלחת הסקר הניו זילנדית הצפונית (New Zealand Northern Survey Party), של המשלחת הטראנס-אנטארקטית של חבר העמים הבריטי, בשנת 1957.

המסיב מופה בשנית בשנת 1999 על ידי הסקר הגאולוגי של ארצות הברית.

=== מקור השם ===

באוקטובר 1957 ניתן השם "הר אנדוור" למסיב זה על ידי משלחת הסקר הניו זילנדית הצפונית (New Zealand Northern Survey Party), של המשלחת הטראנס-אנטארקטית של חבר העמים הבריטי.

המסיב נקרא על שם אוניית הצי המלכותי הניו זילנדי אנדוור - שהייתה ספינת האספקה של משלחת הסקר הגאולוגי הניו זילנדי בשנת 1957.

במיפוי שנערך בשנת 1999 על ידי הסקר הגאולוגי, ניתן השם "הר אנדוור" להר סמוך; הממוקם 5.6 קילומטרים צפונית-מערבית להר קריק.

בעקבות התייצעות בין הוועדה המייעצת לשמות אנטארקטיים לוועדה הגאוגרפית של ניו זילנד, שנערכה בשנת 1962, הוחלט על פשרה - והמסיב שהתגלה על ידי משלחת הסקר נקרא בשם "מסיב אנדוור" ואילו ההר שהתגלה על ידי הסקר הגאולוגי נקרא בשם "הר אנדוור".

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:17684 מסיב אנדוור] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/18775 מסיב אנדוור] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113238 מסיב אנדוור] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16832&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מסיב אנדוור] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=17684&fid=antgeo_127 תצלום לוויין של אזור מסיב אנדוור]
* [http://distancebetween.info/endeavour_massif מחשבון מרחקים - המרחק ממסיב אנדוור לאתרים סמוכים]

== הערות שוליים ==

אנדוור, מסיב
אנדוור, מסיב
אל-אחמדי

אל-אחמדי (בערבית: الأحمدي) היא עיר בכווית, שמשמשת כבירת המחוז אל-אחמדי.

== כלכלה ==

== גאוגרפיה ==
העיר ממוקמת כ-33 ק"מ מבירת כווית, כווית סיטי.

== אקלים ==
הטמפרטורה הממוצעת היא 28 מעלות צלזיוס. החודש הכי חם הוא אוגוסט (40 מעלות צלזיוס), והחודש הקר ביותר הוא דצמבר (15 מעלות צלזיוס). כמות המשקעים הממוצעת היא 164 מילימטרים בשנה. חודש נובמבר הוא החודש שיש בו הכי הרבה גשם (65 מ"מ גשם), וחודש יוני הוא החודש שיש בו הכי פחות גשם (1 מ"מ גשם).

==קישורים חיצוניים==
* 

== הערות שוליים ==

קטגוריה:כווית: ערים
א טרייב קולד קווסט

א טרייב קולד קווסט (באנגלית: A Tribe Called Quest) היה הרכב היפ הופ אמריקאי, שהוקם בניו יורק בשנת 1985,<ref name="thesource"></ref><ref name="redbull">[http://www.redbullmusicacademy.com/lectures/q-tip Q-Tip] Red Bull Music Academy. Accessed on January 4, 2019.</ref><ref name="usa"></ref> וכלל את הראפר והמפיק הראשי קיו-טיפ,<ref name="moovmnt1">[http://www.moovmnt.com/2009/04/19/exclusive-q-tip-interview/ Exclusive: Q-Tip Interview]. MOOVMNT.com. Retrieved on 2017-06-25.</ref> הראפר פייף דוג, הדי ג'יי והמפיק המשני עלי שאהיד מוחמד והראפר ג'ארובי וייט. ההרכב הוא מבין חלוצי ז'אנר ההיפ הופ האלטרנטיבי.<ref></ref>

==היסטוריה==
בשנת 1990 הוציא ההרכב את אלבום הבכורה שלו, People's Instinctive Travels and the Paths of Rhythm, בלייבל ג'ייב רקורדס. האלבום זכה להצלחה מסחרית מתונה ושבחים רבים ממבקרי המוזיקה, תוך שנחשב בעיני המבקרים כאחד מאלבומי ההיפ הופ המשפיעים ביותר.<ref name="sourcePIT"></ref><ref>[http://rateyourmusic.com/list/scottbdoug/the_source_magazines_5_mic_rap_albums 5 Mic Albums]. The Source. Retrieved 2010-09-15.</ref> בשנה שלאחר מכן, ב-1991, הוציאו את אלבומם השני, The Low End Theory, שסייע בעיצוב סוגת ההיפ הופ האלטרנטיבי בשנות ה-90.<ref>Chinen, Nate (October 17, 2007). "[http://artsbeat.blogs.nytimes.com/2007/10/17/q-tip-at-cmj CMJ Music Marathon: Q-Tip Catches the Fever]". הניו יורק טיימס. Accessed on November 13, 2018.</ref>

ב-1993 הוציא ההרכב את האלבום Midnight Marauders,<ref name="midnight"></ref> שהיה לאלבומם הראשון שהגיע לעשירייה הפותחת במצעד הבילבורד 200.<ref name="complex1"></ref> הסינגל המוביל, "Award Tour", היה לשירם שהגיע למקום הגבוה ביותר במצעד הבילבורד הוט 100, והגיע למקום ה-47.<ref name="complex1" />

ב-1996 הוציאו את אלבומם הרביעי, Beats, Rhymes and Life, שהיה לאלבומם הראשון שהגיע למקום הראשון במצעד הבילבורד 200 ואף הועמד לפרס גראמי לאלבום הראפ הטוב ביותר. השיר "1nce Again" מתוך האלבום היה מועמד בקטגוריית ביצוע הראפ הטוב ביותר של צמד/להקה.<ref></ref><ref name="allmusic1"></ref>

בשנת 1998 התפרק ההרכב, זמן קצר לפני צאת האלבום The Love Movement, אך בשנת 2006 חזר לפעילות ויצא לסיבוב הופעות בארצות הברית. בשנת 2016 הוציא ההרכב את אלבומו האחרון, We Got It from Here... Thank You 4 Your Service, שהיה בהכנה בעת מותו הפתאומי של פייף דאוג במרץ 2016, והושלם על ידי חברי ההרכב האחרים לאחר מותו.<ref name="toure"></ref> האלבום היה לאלבומם השני שהגיע למקום הראשון במצעד הבילבורד 200.<ref></ref><ref></ref>

==דיסקוגרפיה==
===אלבומי אולפן===
* 1990: People's Instinctive Travels and the Paths of Rhythm
* 1991: The Low End Theory
* 1993: Midnight Marauders
* 1996: Beats, Rhymes and Life
* 1998: The Love Movement
* 2016: We Got It from Here... Thank You 4 Your Service

===אלבומי אוסף===
* 1992: Revised Quest for the Seasoned Traveller
* 1999: The Anthology
* 2003: Hits, Rarities & Remixes
* 2006: The Lost Tribes
* 2008: The Best of A Tribe Called Quest

===מיני-אלבומים===
* 1994: A Tribe Called Quest EP
* 1997: The Jam EP

==קישורים חיצוניים==

* 

==הערות שוליים==

קטגוריה:רביעיות מוזיקליות
קטגוריה:להקות היפ הופ אמריקאיות
קטגוריה:זוכי פרס המוזיקה הבריטית
קטגוריה:להקות שהוקמו בשנת 1985
הדיוויזיה ה-197 (האימפריה הגרמנית)

הדיוויזיה ה-197 (בגרמנית: 197. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-4 באוגוסט 1916 בחזית המזרחית ולחמה במהלך מתקפת ברוסילוב כחלק מהארמייה האוסטרית השנייה. לאחר שביתת הנשק בחזית המזרחית, בדצמבר 1917 עברה הדיוויזיה לחזית המערבית, שם לחמה במתקפת האביב, ובכלל זה הקרב השלישי על האן. לאחר מכן לחמה הדיוויזיה במתקפת מאה הימים, וב-22 באוקטובר 1918 פורקה הדיוויזיה.

==מפקדים==
* קרל וילהלמי (4 באוגוסט 1916–12 ביולי 1918)
* גאורג דיטריך פון אלט-זוטנהיים (13 ביולי 1918–22 באוקטובר 1918)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

197
197
.kw

.kw היא סיומת האינטרנט בכווית. רישומי דומיינים נמצאים ברמה השלישית מתחת לשמות הבאים:
* com.kw: גופים מסחריים עם רישיון מסחרי תקף מטעם משרד המסחר והתעשייה.
* ind.kw: אדם שאינו קטין ובעל אזרחות כוויתית או תושב המחזיק במגורים תקפים במדינת כווית.
* net.kw: חברה מורשית לתקשוב מהרשויות המתאימות במדינת כווית.
* org.kw: ישות ללא כוונת רווח המורשית על ידי הרשויות המודאגות במדינת כווית לפעול.
* gov.kw: משרדים וגופים ממשלתיים.
* emb.kw: שגרירויות של מדינות אחרות בכווית.
* edu.kw: ישות חינוכית המורשית לפעול באמצעות הרשויות הנוגעות בדבר במדינת כווית.

ההרשמה נעשית באמצעות רשמים מוסמכים על ידי אספקת המסמכים הנכונים ותשלום של 15 KD לשנה, לכל היותר שנתיים מתוך כוונה לאפשר 1–10 שנים בעתיד הקרוב.

== קישורים חיצוניים ==

* 
* [http://www.citra.gov.kw/ הרשות הרגולטורית לתקשורת וטכנולוגיית מידע]
* [http://www.kw/en/registrars/current-registrars/ רשמים מוכרים]
* [https://www.iana.org/root-whois/kw.htm מידע על .kw]

קטגוריה:כווית: כלכלה
.ec

.ec היא סיומת האינטרנט באקוודור.

== דומיינים ותתי דומיינים ==
ההרשמות נעשות ישירות ברמה השנייה או ברמה השלישית מתחת לשמות אלה:
* EC שימוש כללי.
* COM. EC שימוש מסחרי.
* .INFO.EC מידע כללי.
* .NET.EC ספקי שירותי אינטרנט.
* .FIN.EC מוסדות ושירותים פיננסיים.
* .MED.EC גופים רפואיים ובריאותיים.
* .MED.EC אנשי מקצוע כמו עורכי דין, אדריכלים, רואי חשבון וכו'.
* org. EC עמותות וגופים ללא מטרות רווח.
* EDU. EC גופים חינוכיים.
* GOB. EC ממשלת אקוודור, מאז יולי 2010.
* . GOV. EC שימש בעבר על ידי ממשלת אקוודור; הוחלף על ידי GOB. EC בשנת 2010.
* .MED.EC צבא אקוודור.

== אירועים בולטים הקשורים לתחומי .ec ==
# בנובמבר 2016, אחד מתחומי המראה של Archive.is, "archive.ec", לא פעל במשך 8 ימים רצופים עקב באג תוכנה ברישום .ec.<ref></ref>

== קישורים חיצוניים ==

* 
* [https://www.grupohost.ec/dominios/ec רשם .ec]
* [http://www.nic.ec NIC.] [http://www.nic.ec EC מרכז המידע ברשת]
* [https://www.iana.org/root-whois/ec.htm מידע אודות .ec], באתר IANA

== הערות שוליים ==

קטגוריה:אקוודור: כלכלה
.do

.do היא סיומת האינטרנט ברפובליקה הדומיניקנית. סיומת האינטרנט זמינה מאז 1991.

==סיומות אינטרנט משניות==
* .do: שימוש כללי
* art.do: מוסדות לאמנויות
* com.do: ארגונים מסחריים
* edu.do: מוסדות אקדמיים
* gob.do / gov.do: מוסדות ממשלתיים
* mil.do: מוסדות צבאיים
* net.do: ספקי שירותי אינטרנט
* org.do: מוסדות לא ממשלתיים
* sld.do: מוסדות בריאות

== קישורים חיצוניים ==

* 
* [https://www.iana.org/root-whois/do.htm מידע אודות .do]
* [http://www.host.do/dominios/do/ תחומים]

קטגוריה:הרפובליקה הדומיניקנית
sv:Toppdomän#D
אזור התעשייה אבשלום

אזור התעשייה אבשלום הוא אזור תעשייה בחבל שלום שבמועצה אזורית אשכול. תכנון הקמת אזור התעשייה החלו בקיץ 2004 כתוצאה מהחלטה של שר התעשייה, המסחר והתעסוקה, אהוד אולמרט ובתמיכת מינהל מקרקעי ישראל. במקביל להקמת תשתיות בעלות של כמיליון וחצי שקל, חכירת המפעלים החלה בשנת 2007, והמפעלים עצמם החלו לפעול בשנת 2012. באזור התעשייה עובדים כמאות פועלים בשטח של כ-200 דונם, בשלל מפעלים הכוללים ייצור בטון ומזון, וכן סופר. אזור התעשייה מנוהל על ידי החברה הכלכלית של המועצה האזורית ומוגדר כאזור עדיפות לאומית.

== הערות שוליים ==

קטגוריה:ישראל: אזורי תעשייה
קטגוריה:מועצה אזורית אשכול
קטגוריה:חבל שלום
SteelSeries

SteelSeries (מסוגנן בתור steelseries) היא חברה דנית המייצרת ציוד היקפי למחשב האישי לקהל הגיימרים, הכולל עכברים, מקלדות, אוזניות, משטחים לעכבר ובקרי משחק.

== היסטוריה ==
החברה נוסדה בשם "Soft Trading" ב-2001 על ידי ג'ייקוב וולף-פטרסן, כאשר מנכ"ל החברה היה מיכאל ון אסן-מולר. החברה יצרה שתי סדרות למשטחים לעכבר: סדרת "Icemat" וסדרת "SteelPad". בשנת 2007 שינתה את שמה ל-"SteelSeries". ב-2008, החברה רכשה את חברת Ideazon האמריקאית, אשר התמחתה בייצור ציוד היקפי לגיימינג. במהלך חמש השנים הבאות, החברה גדלה והגדילה את היקף המוצרים שלה לציוד היקפי נוסף - עכברים, מקלדות, אוזניות ובקרי משחק וכן פיתחה את התוכנה "SteelSeries Engine", אשר משמשת כמנהל התקן עבור ציוד היקפי תוצרת החברה. כמו כן, החלה החברה לתת חסות לתחרויות ספורט אלקטרוני שונות ולקבוצות מקצועיות.

ביולי 2019 החברה נרכשה על ידי קרן ההשקעות הפרטיות הדנית, Axcel.

באפריל 2020, החברה רכשה את חברת A-Volute המתמחה באודיו ובדצמבר 2020 את החברה KontrolFreek.

מוצרי החברה הפופולרים ביותר כוללים את סדרות "Rival" ו-"Sensei" לעכברים, סדרת האוזניות "Arctis", סדרת המקלדות "Apex" וסדרת המשטחים לעכבר "QcK".

== חסויות ==
החברה תומכת בקבוצות ובשחקני ספורט אלקטרוני על ידי חסות ותמיכה מהקהילה. קבוצות אשר מקבלות חסות כוללות בין היתר את FaZe Clan, Evil Geniuses, Vitality, EDward Gaming ו-Alliance.

== שיתופי פעולה ==
לחברה שיתופי פעולה רבים עם חברות שונות בתחום החומרה ומשחקי הווידאו, הכוללים את Blizzard Entertainment, Electronic Arts, היולט פקארד (HP), Gunnar Optiks, Valve (סטים) ו-MSI.

== קישורים חיצוניים ==

* 

== הערות שוליים ==

קטגוריה:חברות דניות
קטגוריה:יצרני חומרה
.pm

.pm היא סיומת האינטרנט בסן-פייר ומיקלון. סיומת זו מנוהלת על ידי AFNIC הצרפתי ושירותי הרישום נפתחו ב־6 בדצמבר 2011.

לשכת ראש ממשלת אוסטרליה רשמה כתובת URL מקוצרת בשם [http://www.aus.pm/ aus.pm] לדף הפרופיל של ראש הממשלה הנוכחי.

== בעלי דומיין בריטי לאחר הברקזיט ==
לאחר 1 בינואר 2021, תושבי בריטניה לא יוכלו לרשום תחומי PM חדשים. עם זאת, AFNIC הצהירה כי כל התחומים שנרשמו לפני 31 בדצמבר 2020 על ידי בריטים לא יבוצעו.<ref></ref> בריטים רבים הרושמים דומיינים חדשים עקפו את מגבלות הרישום החדשות באמצעות שרת דומיין המוצע על ידי רשם דומיינים אירופי, בדרך כלל בתשלום.

== קישורים חיצוניים ==

* 
* [https://www.iana.org/root-whois/pm.htm מידע אודות .pm], באתר IANA
* [https://web.archive.org/web/20051217124141/http://www.afnic.fr/doc/autres-nic/dom-tom_en אתר מידע .pm]

== הערות שוליים ==

קטגוריה:צרפת: אינטרנט
גרינוורק

גרינוורק (בעבר יורופארק) הוא פארק היי-טק בקיבוץ יקום שבשרון. תכנון הפארק בוצע בשנים 1999–2001. הפארק מורכב מחמישה מבנים הכוללים שטח של כ-66 אלף מטרים רבועים המאכלסים חברות כגון "דלק" חברת הדלק הישראלית, דור אלון, פז, HOT וברודקום.

עד שנת 2003 הפארק אכלס אך ורק מפעלים בבעלות הקיבוץ. בשנים אלו החלו לפעול בפארק גם מפעלים בבעלות חיצונית, מה שהוביל את עיריית הרצליה לעתור לבית המשפט העליון כנגד התהליך. טענות העירייה היו כי שימוש "זר" בפארק התעשייה אינו תואם את התב"ע ומבריח מהעיר מקומות תעסוקה. באוגוסט 2004 דחה בית המשפט את עתירת העירייה ואיפשר פעילות חיצונית בפארק.

בעבר הפארק היה בבעלות משותפת של יקום ושל איש העסקים אליעזר פישמן, עד שבנובמבר 2019 חלקו של פישמן נמכר לקרן JTLV בעלות של כ-250 מיליון שקלים.

בשנת 2022 עבר הפארק מיתוג מחדש, ושמו שונה ל"גרינוורק".

== קישורים חיצונים ==
* 

== הערות שוליים ==

קטגוריה:מועצה אזורית לב השרון
קטגוריה:ישראל: אזורי תעשייה
קטגוריה:יקום: חברות
קטגוריה:יקום
ז'אק פילס

רנה ז'אק דוקוס (בצרפתית: Jacques Pills; 7 בינואר 1906 – 12 בספטמבר 1970), ידוע בשם הבמה שלו ז'אק פיליפ, היה זמר ושחקן צרפתי. בשנות ה-30 של המאה ה-20 פילס הופיע לעיתים קרובות לצד ז'ורז' טבט. פילס היה הנציג המונגאסקי הראשון באירוויזיון.

== קריירה ==
בין השנים 1932–1953, פילס שיחק במספר סרטים בצרפתית.

בשנת 1959, רשות השידור המונגאסקית הכריזה כי פילס נבחר לייצג את מונקו בהופעת בכורתה באירוויזיון. לאחר מכן פורסם כי פילס יבצע את השיר "Mon ami Pierrot" על בימת התחרות. ב-11 במרץ 1959, פילס הופיע על בימת התחרות. פילס שובץ רביעי בסדר ההופעות, לפני הולנד ואחרי איטליה. לאחר ההצבעה, מונקו זכתה במקום ה-11 והאחרון עם נקודה אחת מאוסטריה. זו הייתה הפעם הראשונה בה מדינה מגיעה למקום האחרון בפעם הראשונה בה היא נוטלת חלק בתחרות.

== חיים אישיים ==
בשנת 1939, פילס נישא ללוסיאן בויר. הזוג התגרש בשנת 1951. ב-20 בספטמבר 1952, פילב נישא לזמרת אדית פיאף וחגיגות נערכו בבר"באלאז'ו" הידוע. השניים התגרשו בשנת 1957. פילס היה אביה של זוכת אירוויזיון 1960 ז'קלין בואייה.

== פילמוגרפיה ==
* 1932: "A Gentleman of the Ring"
* 1933: "Mademoiselle Josette, My Woman"
* 1934: "Princesse Czardas"
* 1936: "Prends la route"
* 1936: "Toi, c'est moi"
* 1942: "Pension Jonas"
* 1945: "Marie la Misere"
* 1945: "Alone in the Night"
* 1949: "Une femme par jour"
* 1953: "Boum sur Paris"

== קישורים חיצוניים ==

== הערות שוליים ==

קטגוריה:זמרים צרפתים
קטגוריה:שחקני קולנוע וטלוויזיה צרפתים
קטגוריה:משתתפי אירוויזיון 1959
קטגוריה:נציגי מונקו באירוויזיון
קטגוריה:צרפתים שנולדו ב-1906
קטגוריה:צרפתים שנפטרו ב-1970
הדיוויזיה ה-199 (האימפריה הגרמנית)

הדיוויזיה ה-199 (בגרמנית: 199. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-21 באוגוסט 1916 בחזית המזרחית ולחמה במהלך מתקפת ברוסילוב. באוקטובר 1916 עברה הדיוויזיה לחזית המערבית, שם לחמה באפריל 1917 בקרב אראס ומיוני עד דצמבר 1917 היא לחמה בקרב איפר השלישי. באביב 1918 לחמה הדיוויזיה במתקפת האביב, ולאחר מכן לחמה הדיוויזיה במתקפת מאה הימים. לאחר המלחמה חזרה הדיוויזיה לגרמניה, ובינואר 1919 פורקה הדיוויזיה.

==מפקדים==
* וילהלם פון פוטקאמר (21 באוגוסט 1916–ינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

199
199
מלודי גרנד פרי

[[בוביסוקס!, אירוויזיון 1985]]
[[אלכסנדר ריבאק, זוכה אירוויזיון 2009]]
מלודי גרנד פרי (באנגלית: Melodi Grand Prix; מוכר גם כגרנד פרי ו-MGP) היא תחרות מוזיקה שנתית הנערכת בנורווגיה, והיא מאורגנת על ידי רשות השידור הנורווגית (NRK). הנציגות הנורווגית לאירוויזיון נבחרת באמצעות תחרות המלודי גרנד פרי. הפסטיבל משודר ברצף מאז שנת 1960, שנת הצטרפותה של נורווגיה לתחרות האירוויזיון. מהפסטיבל נבחרו שלושת הזוכים היחידים של נורווגיה באירוויזיון, בוביסוקס!, סיקרט גארדן ואלכסנדר ריבאק. רוב השירים המשתתפים בתחרות נכנסים למצעד הסינגלים השבועי הנורווגי ואף גם למצעד השנתי.<ref></ref>

== היסטוריה ==
נורווגיה הצטרפה לאירוויזיון במהדורתו הרביעית בשנת 1960. המלודי גרנד פרי הראשון נערך ב-20 בפברואר 1960, באוסלו, בירת נורווגיה. הזוכה בתחרות הייתה נורה ברוקסטדט עם השיר "Voi Voi", אשר זכה במקום הרביעי באירוויזיון 1960. ברוקסטדט נשלחה פעם נוספת לאירוויזיון לאחר שניצחה עם השיר "Sommer i Palma". בשנת 1970 התחרות לא התקיימה בשל פרישתה של נורווגיה מאירוויזיון 1970.<ref></ref> בשנת 1991, התחרות בוטלה פעם נוספת עקב אי-היענות מזמרי המדינה להשתתף בתחרות. באותה השנה, הנציג והשיר הנורווגי נבחרו על ידי ועדה פנימית. עקב מיקומה הנמוך של נורווגיה באירוויזיון 2001, היא לא הורשתה להשתתף באירוויזיון 2002, לכן התחרות המקומית לא נערכה. בשנת 2020, אולריקה בראנדסטורפ זכתה בתחרות עם השיר "Attention", ונבחרה לייצג את נורווגיה באירוויזיון 2020. ב-18 במרץ 2020, איגוד השידור האירופי הכריז כי בעקבות מגפת הקורונה, תחרות האירוויזיון לשנת 2020 בוטלה. כפשרה, בראנדסטורפ הועלתה אוטומטית לגמר במלודי גרנד פרי 2021.

== זוכים ==

כל זוכי המלודי גרנד פרי ייצגו את נורווגיה באירוויזיון. נורווגיה זכתה שלוש פעמים באירוויזיון, ב-1985, 1995 וב-2009. עם זאת, נורווגיה הגיעה למקום האחרון 11 פעמים, יותר מכל מדינה אחרת.

הטבלה הבאה מסכמת את השירים הנורווגים שהגיעו לאחד מחמשת המקומות הראשונים באירוויזיון:
{| class="wikitable sortable"
|- bgcolor="#efefef"
! שנה
! מבצע
! שיר
! מקום באירוויזיון
! ניקוד באירוויזיון
|-
|1960
|נורה ברוקסטדט
|"Voi Voi"
|4
|11
|-bgcolor="#cc9966"
|1966
|אוסה קלבלנד
|"Intet er nytt under solen"
|3
|15
|-bgcolor="gold"
|1985
|בוביסוקס!
|"La det swinge"
|1
|123
|-
|1988
|קרוליין קרוגר
|"For vår jord"
|5
|88
|-
|1993
|סילייה ויגה
|"Alle mine tankar"
|5
|120
|-bgcolor="gold"
|1995
|סיקרט גארדן
|"Nocturne"
|1
|148
|-bgcolor="silver"
|1996
|אליזבת אנדריאסן
|"I evighet"
|2
|114
|-
|2003
|יוסטיין הסלגורד
|"I'm Not Afraid to Move On"
|4
|123
|-
|2008
|מריה האוקס מיטט
|"Hold On Be Strong"
|5
|182
|-bgcolor="gold"
|2009
|אלכסנדר ריבאק
|"Fairytale"
|1
|387
|-
|2013
|מרגרט ברגר
|"I Feed You My Love"
|4
|191
|-
|2023
|אלסנדרה
|"Queen Of Kings"
|5
|268
|}

== קישורים חיצוניים ==

* 

== הערות שוליים ==

קטגוריה:מוזיקה נורווגית
קטגוריה:נורווגיה באירוויזיון
קטגוריה:אירועים לבחירת נציגות לאירוויזיון
קטגוריה:תאגיד השידור הנורווגי